ai4bharat/Pralekha huggingface dataset:
भारतीय प्रतिस्पर्धा आयोग
5वें यूरोपीय संघ-भारत प्रतियोगिता सप्ताह 2022 का उद्घाटन किया गया
यूरोपीय संघ-भारत प्रतियोगिता सप्ताह के 5वें संस्करण का उद्घाटन आज भारतीय प्रतिस्पर्धा आयोग  मुख्यालय में भारतीय प्रतिस्पर्धा आयोग की कार्यवाहक अध्यक्ष डॉ. संगीता वर्मा और भारत और भूटान में यूरोपीय संघ के प्रतिनिधिमंडल के उप-प्रमुख श्री सेप्पो नुरमी द्वारा किया गया। प्रतियोगिता सप्ताह 5 से 7 दिसंबर 2022 के दौरान आयोजित किया जा रहा है।
भारतीय प्रतिस्पर्धा आयोग की कार्यवाहक अध्यक्ष डॉ. संगीता वर्मा ने अपनी प्रारंभिक टिप्पणी में भारतीय प्रतिस्पर्धा आयोग के अधिकारियों की क्षमता निर्माण के लिए प्रतिस्पर्धा सप्ताह की प्रासंगिकता की सराहना की। डॉ. वर्मा ने नवंबर 2013 में दोनों प्राधिकरणों द्वारा हस्ताक्षर किए गए समझौता ज्ञापन  के अंतर्गत भारतीय प्रतिस्पर्धा आयोग और यूरोपीय प्रतिस्पर्धा आयोग महानिदेशालय के बीच चल रहे सहयोग पर भी प्रकाश डाला। इसके अलावा, उन्होंने बताया कि इस तकनीकी सहयोग कार्यक्रम ने प्रतिस्पर्धा प्राधिकरण के अधिकारियों और यूरोपीय संघ और भारत के विशेषज्ञों के बीच बातचीत और अच्छी प्रथाओं के आदान-प्रदान के लिए एक मंच प्रदान किया है। उन्होंने कहा कि एजेंडे के विषय न केवल महान समकालीन प्रासंगिकता और महत्व के हैं बल्कि भविष्य के लिए भी प्रासंगिक भी हैं।
उन्होंने तेजी से बदलते और विकसित हो रहे डिजिटल परिदृश्य की पृष्ठभूमि में, जो प्रतिस्पर्धा कानून लागू करने वालों के लिए नई चुनौतियां पैदा कर रहा है और प्रतिस्पर्धा विनियमन के पारंपरिक मापदंडों पर सवाल उठा रहा है, प्रतिस्पर्धा एजेंसियों के लिए मौजूदा उपकरणों को उपयुक्त रूप से लागू करने और जहां आवश्यक हो, नए उपकरण विकसित करने के लिए अभिनव परिकल्पना प्रस्तुत करने की आवश्यकता पर प्रकाश डाला।
उन्होंने कहा कि यूरोपीय संघ के विशेषज्ञों द्वारा अपने डिजिटल नियमों को डिजाइन करने और लागू करने में साझा किए गए पूर्ण व्यावहारिक ज्ञान से बहुत ही आकर्षक चर्चा होगी।
यूरोपीय संघ के प्रतिनिधिमंडल के उप-प्रमुख श्री नूरमी ने 1960 के दशक की शुरुआत में भारत-यूरोपीय संघ के संबंधों पर प्रकाश डाला। उन्होंने वर्तमान समय में भारत-यूरोपीय संघ प्रतियोगिता सप्ताह में शामिल किए जाने वाले एजेंडे के संदर्भ में कहा कि डिजिटल अर्थव्यवस्था/बाजारों के लिए स्पर्धा-रोधी कानूनों को लागू करने के अनुभव, यूरोपीय संघ के डिजिटल बाजार अधिनियम की शुरूआत, हब-एंड-स्पोक की जांच जैसे विषय समझौते और अन्य असामान्य कार्टेल और प्रतिस्पर्धा कानून और स्थायी सहयोग; यूरोपीय संघ के विशेषज्ञों के विचार साझा करने के लिए सही समय है। उन्होंने आगे कहा कि 5वां भारत-यूरोपीय संघ प्रतियोगिता सप्ताह डिजिटल और प्रौद्योगिकी बाजारों में स्पर्धा-रोधी कार्रवाई पर दो प्रमुख अर्थव्यवस्थाओं से विचारों को साझा करने के लिए एक मंच प्रदान करता है क्योंकि हम इन चुनौतियों का उत्तर प्राप्त करने का प्रयास करते हैं और इस बात पर चर्चा करने का अवसर प्रदान करते हैं कि विनियमन प्रतिस्पर्धा प्रवर्तन को कैसे पूरक बना सकता है, जैसा कि यूरोपीय संघ ने डिजिटल बाज़ार कानून को लागू कर रखा है।
प्रतियोगिता सप्ताह के दौरान यूरोपीय संघ प्रतिनिधिमंडल के उप-प्रमुख और भारतीय प्रतिस्पर्धा आयोग के अध्यक्ष के साथ-साथ सचिव और अन्य अधिकारियों के बीच एक छोटी बैठक भी आयोजित की गई थी।
स्वास्थ्य एवं परिवार कल्याण मंत्रालय
कोविड-19 अपडेट
राष्ट्रव्यापी कोविड टीकाकरण के तहत अब तक कुल 216.56 करोड़ टीके लगाए जा चुके हैं
बीते चौबीस घंटों में 14,84,216 टीके लगाए गए
भारत में सक्रिय मरीजों की संख्या 47,922 है
सक्रिय मामलों की दर 0.11 प्रतिशत है
स्वस्थ होने की वर्तमान दर 98.71 प्रतिशत है
बीते चौबीस घंटों में 4,555 लोग स्वस्थ हुए,अब तक स्वस्थ हुए कुल लोगों की संख्या 4,39,57,929 है
पिछले 24 घंटों में 5,664 नए मामले सामने आए
दैनिक सक्रिय मामलों की दर 1.96 प्रतिशत है
साप्ताहिक सक्रिय मामलों की दर 1.79 प्रतिशत है
अब तक 89.15 करोड़ जांच की जा चुकी हैं,बीते चौबीस घंटों में 2,89,288 जांच की गई
महिला एवं बाल विकास मंत्रालय
सीसीआईएस के बच्चों को प्रेरित करने के साथ हौसला-2018 सम्पन्न
 के बच्चों के लिए आयोजित चार दिवसीय उत्सव हौसला-2018 आज नई दिल्ली में सम्पन्न हो गया। इस उत्सव में उच्चतम न्यायालय के न्यायाधीश न्यायमूर्ति दीपक गुप्ता और पद्मश्री से सम्मानित उद्यमी सुश्री कल्पना सरोज उपस्थित थीं।
सीसीआई के बच्चों के इस उत्सव में 18 राज्यों से सीसीआई के 600 से अधिक बच्चों ने पेंटिंग, एथलीट, फुटबॉल, शतरंज और भाषण लेखन प्रतिस्पर्धाओं में भाग लिया। इस उत्सव की प्रतिस्पर्धाओं में ओडिशा को रोलिंग ट्रॉफी प्राप्त हुई और छत्तीसगढ़ दूसरे स्थान पर रहा।
इस अवसर पर न्यायमूर्ति दीपक गुप्ता ने कहा कि बच्चों को किसी तरह का भय नहीं होना चाहिए। उन्हें अपने और अपनी क्षमता में विश्वास रखना चाहिए। उन्होंने कहा कि हौसला जैसे उत्सव को क्षेत्रीय स्तर पर आयोजित किए जाने चाहिए।
अपने प्रेरक संबोधन में सुश्री कल्पना सरोज ने सभी बाधाओं के बावजूद उपलब्धि की अपनी व्यक्तिगत कहानी सुनाई। बच्चों ने प्रेरित होकर सुश्री सरोज का अभिवादन किया।
इस मौके पर महिला और बाल विकास विभाग के सचिव श्री राकेश श्रीवास्तव ने कहा कि हौसला जैसे उत्सव के आयोजन का उद्देश्य सीसीआई के बच्चों को राष्ट्रीय मंच उपलबध कराना है ताकि बच्चे अपनी प्रतिभा दिखा सकें और उन्हें जीवन में आगे बढ़ने की प्रेरणा मिले।
प्रधानमंत्री कार्यालय
प्रधानमंत्री ने श्री जंबे ताशी के निधन पर शोक व्यक्त किया
प्रधानमंत्री श्री नरेन्द्र मोदी ने अरुणाचल विधानसभा के सदस्य श्री जंबे ताशी के निधन पर शोक व्यक्त किया है।
प्रधानमंत्री ने ट्वीट किया:
“श्री जंबे ताशी जी के असामयिक निधन से दुःखी हूं। वह समाज सेवा के प्रति उत्साही रहने वाले एक होनहार नेता थे। उन्होंने अरुणाचल प्रदेश की प्रगति के लिए कड़ी मेहनत की। दुःख की इस घड़ी में मेरी संवेदनाएं उनके परिवार और समर्थकों के साथ हैं। ओम मणि पदमे हुम। @PemaKhanduBJP”
PIB Headquarters
कोविड-19 पर पीआईबी का बुलेटिन
|
|
· देशव्यापी टीकाकरण अभियान के तहत अब तक टीके की कुल 208.31 करोड़ खुराक  दी गई
· पिछले 24 घंटों में 6,10,863 खुराक दी गई
· भारत में इस समय सक्रिय मामलों की संख्या 1,11,252
· सक्रिय मामले 0.25 प्रतिशत
· मरीजों के स्वस्थ होने की दर इस समय 98.56 प्रतिशत
· पिछले 24 घंटों में 15,040 मरीज स्वस्थ हुए, जिससे कुल स्वस्थ होने वाले लोगों की संख्या बढ़कर 4,36,38,844 हुई
· पिछले 24 घंटों में 8,813 नये मामले दर्ज
· दैनिक पॉजिटिविटी दर 4.15 प्रतिशत
· साप्ताहिक पॉजिटिविटी दर 4.79 प्रतिशत
· अब तक कुल 88.06 करोड़ जांच की जा चुकी हैं; पिछले 24 घंटों में 2,12,129 जांच की गईं
#Unite2FightCorona #IndiaFightsCorona
पत्र सूचना कार्यालय
सूचना एवं प्रसारण मंत्रालय
भारत सरकार
कृषि एवं किसान कल्याण मंत्रालय
खरीफ विपणन सीजन 2020-21 के दौरान न्यूनतम समर्थन मूल्य  का क्रियान्वयन
110934.02 करोड़ के एमएसपी मूल्य के साथ केएमएस खरीद प्रक्रिया से लगभग 84.71लाख धान के किसान लाभान्वित हुए हैं
वर्तमान खरीफ विपणन सीजन  2020-21 के दौरान, सरकार ने अपनी मौजूदा न्यूनतम समर्थन मूल्य  योजनाओं के अनुसार किसानों से एमएसपी पर खरीफ 2020-21 फसलों की खरीद जारी रखी है, जैसा कि पिछले सत्रों में किया गया था।
|
|
खरीफ 2020-21 के लिए धान की खरीद पंजाब, हरियाणा, उत्तर प्रदेश, तेलंगाना, उत्तराखंड, तमिलनाडु, चंडीगढ़, जम्मू और कश्मीर, केरल, गुजरात, आंध्र प्रदेश, छत्तीसगढ़, ओडिशा, मध्य प्रदेश, महाराष्ट्र, बिहार, झारखंड और पश्चिम बंगाल जैसे राज्यों/ केंद्र-शासित प्रदेशों में सुचारु रूप से चल रही है। पिछले वर्ष के 488.49लाख मीट्रिक टन की तुलना में इस वर्ष  587.57लाख मीट्रिक टन से अधिक धान की खरीद की जा चुकी हैजिसमेंपिछले वर्ष की अवधि की तुलना में20.28% की वृद्धि दर्ज की गई। 587.57लाख मीट्रिक टन की कुल खरीद में से अकेले पंजाब ने 202.77 लाख मीट्रिक टन का योगदान दिया है, जो कुल खरीद का 34.51% है।
|
|
वर्तमान में जारी केएमएस खरीद संचालन के तहत 110934.02करोड़ रुपये मूल्य के धान की खरीद की गयी है और इससे लगभग 84.71लाख किसान लाभान्वित हुए हैं।
इसके अलावा, राज्यों से प्रस्ताव के आधार पर खरीफ विपणन सीजन 2020 के लिए तमिलनाडु, कर्नाटक, महाराष्ट्र, तेलंगाना, गुजरात, हरियाणा, उत्तर प्रदेश, ओडिशा, राजस्थान और आंध्र प्रदेश राज्यों से मूल्य समर्थन योजना  के तहत 51.92 लाख मीट्रिक टन दलहन और तिलहन की खरीद के लिए मंजूरी दी गई थी। इसके अलावा, आंध्र प्रदेश, कर्नाटक, तमिलनाडु और केरल राज्यों के लिए कोपरा  की 1.23 लाख मीट्रिक टन की खरीद को भी मंजूरी दी गई। इसके अलावा, गुजरात और तमिलनाडु राज्यों के लिए रबी विपणन सीजन 2020-2021 के दाल और तिलहन के 2.50 लाख मीट्रिक टन की खरीद को मंजूरी दी गई। पीएसएस के तहत अन्य राज्य/केन्द्र शासित प्रदेशों से खरीद के प्रस्तावों की प्राप्ति पर दलहन, तिलहन और कोपरा के लिए भी मंजूरी दी जाएगी ताकि अधिसूचित फसल अवधि के दौरान बाजार दर एमएसपी से कम होने की स्थिति में वर्ष 2020-21 के लिए अधिसूचित एमएसपी के आधार पर इन फसलों के एफएक्यू ग्रेड की खरीद, राज्य की ओर से नामित खरीद एजेंसियों के माध्यम से केंद्रीय नोडल एजेंसियों द्वारा संबंधित राज्यों/केंद्र शासित प्रदेशों में सीधे पंजीकृत किसानों से की जा सके।
25.01.2021तक सरकार ने अपनी नोडल एजेंसियों के माध्यम से 1622.29करोड़ रुपये की एमएसपी मूल्य वाली मूंग, उड़द, मूंगफली की फली और सोयाबीन की 3,01,124.83मीट्रिक टन की खरीद की है जिससे तमिलनाडु, महाराष्ट्र, गुजरात, हरियाणा और राजस्थान के 1,62,120किसान लाभान्वित हुए हैं।
इसी तरह, 25.01.2021तक 52.40 करोड़ रुपये के एमएसपी मूल्य पर 5089 मीट्रिक टन कोपरा  की खरीद की गई है, जिससे कर्नाटक और तमिलनाडु के 3961किसान लाभान्वित हुए हैं। कोपरा और उड़द के संदर्भ में, अधिकांश प्रमुख उत्पादक राज्यों में दरें एमएसपी से अधिक हैं। संबंधित राज्य/केन्द्र शासित प्रदेश की सरकारें खरीफ की फसल दलहन और तिलहन के संबंध में आवक के आधार पर संबंधित राज्यों द्वारा तय की गई तारीख से खरीद शुरू करने के लिए आवश्यक व्यवस्था कर रही है।
पंजाब, हरियाणा, राजस्थान, मध्य प्रदेश, महाराष्ट्र, गुजरात, तेलंगाना, आंध्र प्रदेश, ओडिशा और कर्नाटक राज्यों में एमएसपी के तहत बीज कपास  की खरीद प्रक्रिया सुचारु रूप से चल रही है। 25 जनवरी, 2021 तक 8843412 कपास की गांठें खरीदी गईं जिनका मूल्य 25825.34करोड़ रुपये हैं जिससे 1813288किसान लाभान्वित हुए हैं।
विज्ञान एवं प्रौद्योगिकी मंत्रालय
सीएसआईआर-एनआईएससीपीआर और आईडब्ल्यूएसए ने मानसिक स्वास्थ्य और वेलबिंग पर आधे दिन के शिविर का आयोजन किया
सीएसआईआर-एनआईएससीपीआर की निदेशक प्रो. रंजना अग्रवाल ने कहा है कि कार्बन डाइऑक्साइड की सघनता में वृद्धि ने हमारे हारमोन, चयापचय तथा समग्र भावनात्मक संतुलन को प्रभावित किया है और इसीलिए आज के समय में तनाव, अवसाद, चिंता जैसी मानसिक स्वास्थ्य की स्थितियां बहुत सामान्य हैं। उन्होंने कहा कि अपने परिवार तथा मित्रों के मानसिक स्वास्थ्य की समस्या का समाधान करना समय की आवश्यकता है।
प्रो. अग्रवाल सीएसआईआर-नेशनल इंस्टीट्यूट ऑफ साइंस कम्युनिकेशन एंड पॉलिसी रिसर्च  द्वारा भारतीय महिला वैज्ञानिक संघ  के सहयोग से मानसिक स्वास्थ्य तथा वेलबिंग पर आयोजित आधे दिन के शिविर के उद्घाटन सत्र के दौरान अपना विचार व्यक्त कर रही थीं।
प्रो. अग्रवाल ने कहा कि हम सामान्य रूप से अपने शारीरिक स्वास्थ्य पर चर्चा करते हैं, लेकिन सामाजिक कलंक हमें मानसिक स्वास्थ्य की बात करने से रोकता है। उन्होंने कहा कि मानसिक स्वास्थ्य की अनदेखी से हमारे शारीरिक स्वास्थ्य पर विपरीत प्रभाव पड़ सकता है। मानव विकास, भावनाओं तथा पर्यावरणीय परिवर्तनों के साथ इसके संबंधों के बारे में उन्होंने कहा कि पिछली लगभग दो शताब्दियों के दौरान हमने धरती माता पर कार्बन डाइऑक्साइड की सघनता की क्रमिक वृद्धि देखी है।
सीएसआईआर-एनआईएससीपीआर की निदेशक प्रो. रंजना अग्रवाल मानसिक स्वास्थ्य और वेलबिंग पर आयोजत शिविर सत्र में अपना विचार व्यक्त करती हुईं
सीएसआईआर-राष्ट्रीय भौतिक प्रयोगशाला की मुख्य वैज्ञानिक और आईडब्ल्यूएसए की अध्यक्ष डॉ. रीना शर्मा भी इस अवसर पर उपस्थित थीं। उन्होंने आईडब्ल्यूएसए के उद्देश्यों की चर्चा की और बताया कि यह संगठन किस तरह विज्ञान को समाज में ले जाता है। उन्होंने मानसिक स्वास्थ्य की दिशा में जागरूकता बढ़ाने की आवश्यकता पर बल दिया।
केंद्रीय आयुर्वेद अनुसंधान संस्थान के अनुसंधान अधिकारी डॉ. अमित मदान ने “एक संतुलित जीवन शैली तथा मानसिक स्वास्थ्य” पर विशेष व्याख्यान दिया। उन्होंने शारीरिक और मानसिक वेलबिंग के बीच प्राकृतिक संबंध को बताया।
सीएसआईआर-एनआईएससीपीआर की वरिष्ठ प्रधान वैज्ञानिक और मानसिक स्वास्थ्य शिविर की समन्वयक डॉ. कणिका मलिक ने धन्यवाद ज्ञापन दिया। कार्यक्रम के बाद एक स्वास्थ्य जांच सत्र भी आयोजित किया गया जहां सीएसआईआर-एनआईएससीपीआर के कर्मचारियों ने डॉक्टरों से मिलकर स्वास्थ्य समस्याओं को साझा किया और परामर्श किया।
युवा कार्यक्रम एवं खेल मंत्रालय
भारत ने खेलों को स्वच्छ स्वरूप प्रदान करने की अपनी प्रतिबद्धता मजबूत की, वैज्ञानिक शोध हेतु विश्व एंटी डोपिंग एजेंसी  को 1 मिलियन अमेरिकी डॉलर का योगदान दिया
विश्व स्तर पर खेलों को स्वच्छ स्वरूप प्रदान करने की अपनी प्रतिबद्धता सुनिश्चित करने की दिशा में एक कदम और आगे बढ़ते हुए भारत ने विश्व एंटी डोपिंग एजेंसी  के वैश्विक शोध बजट में 1 मिलियन अमेरिकी डॉलर का योगदान दिया है। इससे वाडा को एंटी डोपिंग परीक्षण और पता लगाने की नई पद्धतियां विकसित करने में मदद मिलेगी। इस राशि का उपयोग वाडा द्वारा स्वतंत्र जांच और खुफिया विभाग को और सशक्त करने में भी किया जाएगा।
भारत द्वारा दिया गया 1 मिलियन डॉलर का योगदान चीन, सऊदी अरब और मिस्र समेत विश्व के अन्य देशों द्वारा दिये जाने वाले इस तरह के योगदान से अधिक है। सभी सदस्य देशों के कुल योगदान को अंतर्राष्ट्रीय ओलम्पिक समिति द्वारा एक बराबरी में मिलाया जाएगा ताकि 10 मिलियन अमेरिकी डॉलर का एक कोष तैयार किया जा सके। वर्ष 2019 में पोलैंड के कातोविस में डोपिंग पर वाडा के पांचवें विश्व सम्मेलन में इसका निर्णय किया गया था। भारत का यह योगदान वाडा के मुख्य बजट में वार्षिक आधार पर किए जाने वाले योगदान से अलग है।
वाडा के अध्यक्ष वीटोल्ड बांका को इस योगदान के बारे में लिखते हुए केंद्रीय युवा कार्यक्रम और खेल मंत्री श्री किरेन रिजिजू ने कहा “मैं आपके साथ यह साझा करते हुए प्रसन्नता का अनुभव कर रहा हूं कि भारत सरकार द्वारा वाडा को दिया गया यह 1 मिलियन डॉलर का योगदान वैज्ञानिक शोध एवं अनुसंधान व  में सहायक होगा और हम आशा करते हैं कि भारत के इस योगदान के बाद वाडा को 10 मिलियन डॉलर जुटाने के लक्ष्य को प्राप्त करने में मदद मिलेगी”। इससे पहले 8 सितंबर, 2020 को वाडा के अध्यक्ष के साथ वीडियो कॉन्फ्रेंस के माध्यम से हुई बैठक में श्री रिजिजू ने खेलों का वातावरण स्वच्छ किए जाने की आवश्यकता पर ज़ोर दिया था और कहा था कि भारत सरकार विश्व स्तर पर एंटी डोपिंग कार्यक्रम को सशक्त करने को लेकर प्रतिबद्ध है। उन्होंने वैज्ञानिक विशेषज्ञता और संसाधनों समेत भारत का वाडा को पूर्ण सहयोग का आश्वासन दिया।
वाडा के अध्यक्ष वीटोल्ड बांका ने एक प्रेस विज्ञप्ति में सदस्य देशों के सहयोग की प्रशंसा करते हुए कहा कि “यह वाडा और खेलों में स्वच्छ वातावरण के लिए बड़ा प्रोत्साहन होगा। एजेंसी ने इस प्रकार से खेलों के संरक्षण और सहयोग के लिए चीन, मिस्र, भारत और सऊदी अरब के प्रति आभार प्रकट किया। यह उदार सहयोग इन देशों की दृढ़ प्रतिबद्धता को दर्शाता है और यह वैज्ञानिक शोध और वाडा के अपने स्वतंत्र  विभाग के कार्य को बढ़ावा देने में उपयोगी होगा। इन दोनों क्षेत्रों में हाल के वर्षों में महत्वपूर्ण उपलब्धियां प्राप्त की गईं हैं और यह अतिरिक्त संसाधन खेलों को डोपिंग मुक्त रखने के वाडा के मिशन में निश्चित तौर पर महत्वपूर्ण योगदान करने वाले हैं”।
स्वास्थ्य एवं परिवार कल्याण मंत्रालय
कोविड-19 अपडेट
राष्ट्रव्यापी टीकाकरण अभियान के तहत अभी तक 73.82 करोड़ टीके लगाये जा चुके हैं
पिछले 24 घंटों के दौरान भारत में 28,591 नए मामले सामने आए
सक्रिय मामले कुल मामलों के 1.16 प्रतिशत हैं
भारत में वर्तमान में 3,84,921 सक्रिय मामले हैं
वर्तमान में रिकवरी दर 97.51 प्रतिशत है
पिछले 24 घंटों के दौरान 34,848 रोगी स्वस्थ हुए, देश भर में अभी तक कुल 3,24,09,345 मरीज स्वस्थ हुए
साप्ताहिक पॉजिटिविटी दर वर्तमान में 2.17 प्रतिशत है; पिछले 79 दिनों से 3 प्रतिशत से कम है
दैनिक पॉजिटिविटी दर 1.87 प्रतिशत है,पिछले 13 दिनों से 3 प्रतिशत से कम
अभी तक कुल 54.18 करोड़ जांचें की जा चुकी हैं
कृषि एवं किसान कल्याण मंत्रालय
खरीफ विपणन सीजन 2020-21 के दौरान न्यूनतम समर्थन मूल्य  का क्रियान्वयन
धान की खरीद में पिछले साल की तुलना में 21.27 प्रतिशत से अधिक की वृद्धि देखी गई
केएमएस खरीद प्रक्रिया के तहत 52781.42 करोड़ के एमएसपी मूल्य की धान की खरीद की गई है, जिससे लगभग 24.02 लाख धान के किसान लाभान्वित हुए हैं
वर्तमान खरीफ विपणन सीजन  2020-21 के दौरान, सरकार ने अपनी मौजूदा न्यूनतम समर्थन मूल्य  योजनाओं के अनुसार किसानों से एमएसपी पर खरीफ 2020-21 फसलों की खरीद जारी रखी है।
14 नवंबर 2020 तक कुल 279.56 लाख मीट्रिक टन से अधिक धान की खरीद के साथ खरीफ 2020-21 के लिए धान की खरीद पंजाब, हरियाणा, उत्तर प्रदेश, तेलंगाना, उत्तराखंड, तमिलनाडु, चंडीगढ़, जम्मू एवं कश्मीर, केरल, गुजरात और आंध्र प्रदेश जैसे राज्यों एवं केंद्र शासित प्रदेशों में सुचारु रूप से जारी है। पिछले वर्ष इसी अवधि के दौरान 230.52 लाख मीट्रिक टन धान की खरीद की गई थी यानि इस बार धान की खरीद में 21.27 प्रतिशत से अधिक की वृद्धि हुई है। 279.56 लाख मीट्रिक टन की कुल खरीद में से अकेले पंजाब ने 194.63 लाख मीट्रिक टन का योगदान दिया है, जो कुल खरीद का 69.62 प्रतिशत है।
कुल 52781.42 करोड़ रुपये एमएसपी मूल्य के साथ वर्तमान केएमएस खरीद प्रक्रिया से लगभग 24.02 लाख किसान अभी तक लाभान्वित हो चुके हैं।
इसके अलावा राज्यों से प्रस्ताव के आधार पर खरीफ विपणन सीजन 2020 के लिए तमिलनाडु, कर्नाटक, महाराष्ट्र, तेलंगाना, गुजरात, हरियाणा, उत्तर प्रदेश, ओडिशा, राजस्थान और आंध्र प्रदेश राज्यों से मूल्य समर्थन योजना  के तहत 45.10 लाख मीट्रिक टन दलहन और तिलहन की खरीद के लिए मंजूरी दी गई थी। इसके अलावा, आंध्र प्रदेश, कर्नाटक, तमिलनाडु और केरल राज्यों के लिए खोपरे  की 1.23 लाख मीट्रिक टन की खरीद को भी मंजूरी दी गई। पीएसएस के तहत अन्य राज्य/केन्द्र शासित प्रदेशों से खरीद के प्रस्तावों की प्राप्ति पर दलहन, तिलहन और खोपरे के लिए भी मंजूरी दी जाएगी ताकि अधिसूचित फसल अवधि के दौरान बाजार दर एमएसपी से कम होने की स्थिति में वर्ष 2020-21 के लिए अधिसूचित एमएसपी के आधार पर इन फसलों के एफएक्यू ग्रेड की खरीद, राज्य की ओर से नामित खरीद एजेंसियों के माध्यम से केंद्रीय नोडल एजेंसियों द्वारा संबंधित राज्यों/केंद्र शासित प्रदेशों में सीधे पंजीकृत किसानों से की जा सके।
14 नवंबर 2020 तक सरकार ने अपनी नोडल एजेंसियों के माध्यम से 315.63 करोड़ रुपये की एमएसपी मूल्य वाली मूंग, उड़द, मूंगफली की फली और सोयाबीन की 58602.68 मीट्रिक टन की खरीद की जिससे तमिलनाडु, महाराष्ट्र, गुजरात, हरियाणा और राजस्थान के 33,959 किसान लाभान्वित हुए। पिछले वर्ष की इसी अवधि में 33976.48 मीट्रिक टन की खरीद हुई थी यानि इस बार दलहन और तिलहन की खरीद में 72.48 प्रतिशत की वृद्धि हुई है।
इसी तरह, 14 नवंबर 2020 तक कर्नाटक और तमिलनाडु के 3961 किसानों को लाभान्वित करते हुए 52.40 करोड़ रुपये एमएसपी मूल्य वाली 5089 मीट्रिक टन खोपरे  की खरीद की गई जबकि पिछले वर्ष इसी अवधि के दौरान 293.34 मीट्रिक टन खोपरे की खरीद हुई थी। खोपरे और उड़द के संदर्भ में, अधिकांश प्रमुख उत्पादक राज्यों में दरें एमएसपी से अधिक हैं। संबंधित राज्य/केन्द्र शासित प्रदेश की सरकारें खरीफ की फसल दलहन और तिलहन के संबंध में आवक के आधार पर संबंधित राज्यों द्वारा तय की गई तरीख से खरीद शुरू करने के लिए आवश्यक व्यवस्था कर रही है।
पंजाब, हरियाणा, राजस्थान, मध्य प्रदेश, तेलंगाना, आंध्र प्रदेश, महाराष्ट्र और गुजरात राज्यों में एमएसपी के तहत बीज कपास  की खरीद प्रक्रिया सुचारु रूप से जारी है। 14 नवंबर 2020 तक 1465847 कपास की गांठें खरीदी गईं जिनका मूल्य 4187.05 करोड़ रुपये हैं जिससे 2,86,547 किसान लाभान्वित हुए हैं।
युवा कार्यक्रम एवं खेल मंत्रालय
फिट इंडिया साइक्लोथोन को मिल रहा है बड़ा समर्थन, इसके आरंभ के पहले सप्ताह में लगभग 13 लाख लोगों ने हिस्सा लिया
साइक्लोथोन 31 दिसम्बर तक जारी रहेगा, नागरिक, फिट इंडिया वेब साइट पर नामांकन के साथ इसमें शामिल हो सकते हैं
द्वितीय फिट इंडिया साइक्लोथोन को देश भर से व्यापक समर्थन मिल रहा है। केंद्रीय खेल मंत्री किरेन रिजिजू ने हाल ही में सोशल मीडिया के माध्यम से इसका शुभारंभ किया था। इस मेगा साइकिलिंग इवेंट की शुरुआत 7 दिसम्बर, 2020 को हुई थी और देश भर के विभिन्न हिस्सों से प्रतिभागी इसमें हिस्सा ले रहे हैं। 15 दिसम्बर, 2020 तक इसमें कुल 12,69,695 लोगों ने हिस्सा लिया और 57,51,874 किलोमीटर की साइकिलिंग पूरी की। कुल प्रतिभागियों में 3,11,458 प्रतिभागी नेहरू युवा केंद्र संगठन  और 4,14,354 प्रतिभागी राष्ट्रीय सेवा योजना  से जुड़े थे जबकि 5,43,883 अन्य प्रतिभागी थे। फिट इंडिया साइक्लोथोन को सोशल मीडिया पर भी अच्छा समर्थन मिल रहा है। आम जनता के साथ-साथ सेलिब्रिटी भी साइकिलिंग से जुड़ी तस्वीरें और विडियो सोशल मीडिया पर पोस्ट कर रहे हैं।
यह आयोजन 31 दिसम्बर, 2020 तक जारी रहेगा। नागरिक, फिट इंडिया की वेबसाइट , पर पंजीकरण कराकर इस आयोजन में हिस्सा ले सकते हैं और स्वेच्छा से तय दूरी साइकिल से तय कर उससे जुड़ी तस्वीरें और वीडियो @FitIndiaOff के ट्विटर हैंडल और हैश टैग #FitIndiaCyclothon और #NewIndiaFitIndia के साथ सोशल मीडिया पर पोस्ट कर सकते हैं।
नागरिकों को इस मेगा इवेंट में हिस्सा लेने के लिए प्रोत्साहित करते हुए श्री रिजिजू ने हाल ही में एक ट्वीट में कहा था कि “स्वस्थ रहने और कार्बन फुटप्रिंट को कम करने के लिए साइकिलिंग एक अच्छा तरीका है। मैं आप सभी को 7 से 31 दिसम्बर के बीच आयोजित द्वितीय फिट इंडिया साइक्लोथोन में हिस्सा लेने के लिए आमंत्रित करता हूँ। आप अपने मित्रों और परिवार के साथ इसका हिस्सा बनिए। आइये प्रधानमंत्री श्री नरेंद्र मोदी के ‘फिटनेस का डोज़, आधा घंटा रोज़’ के आह्वान केसहभागी बनें।
फिट इंडिया साइक्लोथोन के आरंभिक संस्करण का शुभारंभ खेल मंत्री द्वारा जनवरी, 2020 में पणजी, गोवा में किया गया था। इस कार्यक्रम के आयोजन का उद्देश्य देश के लोगों को घर से बाहर की गतिविधियों में सहभागी बनाना और देश भर में साइकिल के इस्तेमाल को बढ़ावा देना था। इसमें देश भर से 35 लाख से अधिक प्रतिभागियों ने हिस्सा लिया था।
एमजी/एएम/डीटी/डीसी
(
प्रधानमंत्री कार्यालय
प्रधानमंत्री ने स्वतंत्रता दिवस पर लोगों को बधाई दी
प्रधानमंत्री श्री नरेन्द्र मोदी ने स्वतंत्रता दिवस के अवसर पर देशवासियों को बधाई दी है।
प्रधानमंत्री ने एक ट्वीट में कहा;
"देशवासियों को #स्वतंत्रतादिवस की हार्दिक शुभकामनाएं। जय हिंद!
इस विशेष स्वतंत्रता दिवस की बधाई। जय हिन्द!"
एमजी/एएम/जेके/एजे
(
रक्षा मंत्रालय
वाइस एडमिरल अजेंद्र बहादुर सिंह ने फ्लैग ऑफिसर कमांडिंग-इन-चीफ, ईएनसी का पदभार संभाला
वाइस एडमिरल अजेंद्र बहादुर सिंह, एवीएसएम, वीएसएम ने आजदिनांक 01 मार्च 2021 को यहां नेवल बेस पर आयोजित एक शानदार औपचारिक परेडमें वाइस एडमिरल अतुल कुमार जैन, पीवीएसएम, एवीएसएम से फ्लैग ऑफिसरकमांडिंग-इन-चीफ , ईस्टर्न नेवल कमांड  का पदभारसंभाला । वाइस एडमिरल एबी सिंह ने औपचारिक गार्ड का निरीक्षण किया और ईएनसीके विभिन्न जहाजों और प्रतिष्ठानों से तैयार किए गए नौसेना कर्मियों कीप्लाटूनों की समीक्षा की । समारोह में जहाजों, पनडुब्बियों और प्रतिष्ठानोंके सभी फ्लैग ऑफिसर्स और कमान अधिकारियों ने भाग लिया । बाद में उन्होंनेविशाखापट्टनम के बीच रोड पर युद्ध स्मारक पर पुष्पांजलि अर्पित कर राष्ट्रकी सेवा में सर्वोच्च बलिदान देने वाले बलिदानियों को भी श्रद्धांजलि दी ।
दिनांक 01 जुलाई 1983 को कमीशन प्राप्त वाइस एडमिरल अजेंद्रबहादुर सिंह प्रतिष्ठित राष्ट्रीय रक्षा अकादमी  खड़कवासला के पूर्वछात्र हैं । एक नेविगेशन और डायरेक्शन विशेषज्ञ वाइस एडमिरल एबी सिंह ने 38 वर्षों में फैले अपने कैरियर में विभिन्न सामरिक स्टाफ और कमाननियुक्तियों पर रहे हैं ।
वाइस एडमिरल अजेंद्र बहादुर सिंह ने भारत और विदेशों में सभीपेशेवर पाठ्यक्रमों में उत्कृष्ट प्रदर्शन किया है और स्टाफ कोर्स के दौरानमद्रास विश्वविद्यालय से अपना पहला परास्नातक प्राप्त किया, जहां उन्हेंस्कडर मेडल से सम्मानित किया गया । फ्लैग ऑफिसर ने क्रैनफील्डयूनिवर्सिटी, यूनाइटेड किंगडम से ग्लोबल सिक्योरिटी में मास्टर डिग्री भीकी है ।
उन्होंने भारतीय नौसेना के जहाजों वीर , विंध्यागिरी , त्रिशूल  और विराट  की कमान संभाली है । इस अधिकारी के पास श्रीलंका मेंऑपेरशन पवन और वेस्टर्न फ्लीट के फ्लीट नेविगेटिंग ऑफिसर के रूप मेंपश्चिमी समुद्र तट पर ऑपेरशन पराक्रम का समृद्ध सामरिक अनुभव है । वह 2019 की शुरुआत में तीव्र सामरिक गतिविधि की अवधि के दौरान पश्चिमी नौसेना कमानमें चीफ ऑफ स्टाफ भी रहे हैं।
उन्होंने ईस्टर्न फ्लीट की कमान संभाली है और पूर्वी समुद्र तट की सारीविशिष्टताओं से परिचित हैं, और 2014 में सुपर चक्रवात हुदहुद से निपटने कीमुहिम में निकटता से जुड़े थे ।
नौसेना मुख्यालय में प्रिंसिपल डायरेक्टर और एसीएनएस के रूप में, वह समुद्री रणनीति, रूपांतरण और दीर्घकालिक क्षमता विकास योजनाऔर भारतीय नौसेना के आत्मनिर्भर भारत निर्माण रोडमैप के प्रवर्तन सेनिकटता से जुड़े हुए थे ।
वाइस एडमिरल अजेंद्र बहादुर सिंह के पास एनडीए एवं डीएसएससीवेलिंगटन में प्रशिक्षक, स्ट्रेटेजिक फोर्सेज़ कमांड में डिप्टी सी-इन-सीएवं एकीकृत रक्षा कमान मुख्यालय में डिप्टी चीफ  केरूप में कार्यकाल के दौरान सेना के अंगों के बीच संयुक्तता का एक समृद्धट्राई-सर्विस एक्सपोजर है।
वह भारतीय नौसेना में कमांडर-इन-चीफ का पद हासिल करने वाले यूपी सैनिक स्कूल के पहले पूर्व छात्र हैं।
उनकी विशिष्ट सेवा के लिए उन्हें 2011 में विशिष्ट सेवा पदक और 2016 में अति विशिष्ट सेवा पदक से सम्मानित किया गया।
फ्लैग ऑफिसर का विवाह श्रीमती चारू से हुआ है, जो अब नेवी वाइव्स वेलफेयरएसोसिएशन की प्रमुख हैं और उनकी दो बेटियां अंबिका और अजिता हैं।
एमजी/एएम/एबी
(Visitor Counter : 294